open-index/open-wikipedia-markdown huggingface dataset:
துசார் தேஷ்பாண்டே

**துஷார் தேஷ்பாண்டே** (பிறப்பு 15 மே 1995) ஒரு இந்திய துடுப்பாட்டக்காரர். அவர் 6 அக்டோபர் 2016 அன்று 2016-17 ரஞ்சிக் கோப்பையில் மும்பைக்காக விளையாடியதன் மூலம் முதல்-தரத் துடுப்பாட்டப் போட்டிகளில் அறிமுகமானார்  அவர் 19 செப்டம்பர் 2018 அன்று 2018-19 விஜய் ஹசாரே கோப்பையில் மும்பைக்காக பட்டியல் அ துடுப்பாட்டப் போட்டிகளில் அறிமுகமானார்  அவர் 14 அக்டோபர் 2018 அன்று நடந்த போட்டியின் காலிறுதிப் போட்டியில் பட்டியல் அ துடுப்பாட்டத்தில் தனது முதல் ஐந்து இலக்குகளை எடுத்தார்  அடுத்த மாதம், 2018-19இல் ரஞ்சிக் கோப்பையில் கவனிக்க வேண்டிய எட்டு வீரர்களில் ஒருவராக அவர் பெயரிடப்பட்டார்.

ஆகஸ்ட் 2019 இல், அவர் 2019-20 துலீப் கோப்பைக்கான இந்தியா நீல அணியில் இடம் பெற்றார். 2020 ஐபிஎல் ஏலத்தில், 2020 இந்தியன் பிரீமியர் லீக்கிற்கு முன்னதாக டெல்லி கேப்பிட்டல்ஸால் வாங்கப்பட்டார். பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் அவர் சென்னை சூப்பர் கிங்ஸால் வாங்கப்பட்டார்.

## மேற்கோள்கள்


பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1995 பிறப்புகள்
கல்யாண் - கர்நாடகம்

**கல்யாண்-கர்நாடகா** (*Kalyana-Karnataka*) இந்திய மாநிலமான கர்நாடகாவின் பிரதேசங்களில் ஒன்றாகும். இப்பிரதேசம் கர்நாடகா மாநிலத்தின் வடகிழக்கில் அமைந்துள்ளது. இந்திய விடுதலைக்கு முன்னர் கல்யாண்-கர்நாடகா பிரதேசமானது ஐதராபாத் இராச்சியத்தில் இருந்த பீதர் மாவட்டம், குல்பர்கா மாவட்டம், யாத்கிர் மாவட்டம்,  ராய்ச்சூர் மாவட்டம் கொப்பள் மாவட்டம் மற்றும் பிரித்தானிய இந்தியாவின் சென்னை மாகாணத்தில் இருந்த விஜயநகர மாவட்டம் மற்றும் பெல்லாரி மாவட்டம் என 7 மாவட்டங்களை கொண்டது. கல்யாண்-கர்நாடகா பிரதேசத்தின் பெரிய நகரங்கள் குல்பர்கா & பெல்லாரி ஆகும்.

1948இல் ஐதராபாத் இராச்சியம் அதிகாரப்பூர்வமாக இந்தியாவுடன்  இணைக்கப்பட்ட போது, ஐதராபாத் இராச்சியத்தின் சில பகுதிகள் கர்நாடகாவுடன் இணைக்கப்பட்டது.

2019இல் ஐதராபாத்-கர்நாடகா பிரதேசமானது அதிகாரப்பூர்வமாக கல்யாண-கர்நாடகா எனப்பெயர் மாற்றம் செய்யப்பட்டது.
## இதனையும் காண்க
* கிட்டூர் - கர்நாடகம்

## மேற்கோள்கள்

பகுப்பு:கர்நாடக மண்டலங்கள்
மரப் பசை

**மரப் பசை** என்பது மரத்தின் துண்டுகளை ஒன்றாக இணைக்கப் பயன்படும் ஒரு பிசின் ஆகும். பல பொருட்கள் பசைகளாகப் பயன்படுத்தப்பட்டுள்ளன.

## வகைகள்

### விலங்கு பசை
விலங்கு பசை, குறிப்பாக குளம்பு பசை, தோற் பசை, பல நூற்றாண்டுகளாக மரச்சாமான்கள், இசைக்கருவிகள்  உட்பட பல வகையான மரவேலைகளுக்கு முதன்மையான பசையாக இருந்தது. இது விலங்குகளின் தோல்கள் (தோல்கள்) அல்லது குளம்புகளிலிருந்து எடுக்கப்பட்ட கொலாஜனில் இருந்து தயாரிக்கப்படுகிறது. இது வேதியியலாக  உண்ணக்கூடிய குழைவைப் போன்றது போன்றது.  உட்கொண்டால் நச்சுத்தன்மையற்றது. தோற்பசை பசை இன்றும் சிறப்புப் பயன்பாடுகளில் பயன்படுத்தப்படுகிறது. இது வச்சிரம் எனவும் அழைக்கப்படுகிறது.

பகுப்பு:பசைகள்
[[stub}}
1994 உருது எதிர்ப்புக் கலவரம்

**1994 உருது எதிர்ப்புக் கலவரம்** (*1994 anti-Urdu riots*) இந்தியாவின் கர்நாடகா மாநிலம் பெங்களூரில் உள்ள சகசீவன்ராம் நகர் பகுதியில், 1994 ஆம் ஆண்டு அக்டோபர் மாதத்தில்  தொடர்ச்சியான மோதல்களுடன் நடைபெற்ற உருது எதிர்ப்புக் கலவரத்தைக் குறிக்கிறது. இந்தியாவின் தேசிய தொலைக்காட்சி அலைவரிசை நிறுவனமான  தூர்தர்சனில் முக்கியமான நேரத்தில் பத்து நிமிட உருது செய்தி ஒளிபரப்பப்பட்டதற்கு எதிரான எதிர்வினையாக இந்தக் கலவரம் கருதப்பட்டது. கர்நாடகாவில் வகுப்புவாதம் அதிகரித்து வந்த நிலையில், சில கன்னட மொழி அமைப்புகளும், பாரதீய சனதா மற்றும் சனதா தளமும், இது முதல்வர் வீரப்ப மொய்லியின் அரசியல் தந்திரம் என்றும் இதனால் இசுலாமியர்களின் அரசியல் ஆதரவு மொய்லிக்கு கிடைத்தது என்றும் கூறின. மொய்லி இதை மறுத்து, ஒளிபரப்பை அவர்கள் வகுப்புவாதமாக்க முயன்றதாகக் கூறி எதிர்த்தார். இந்த கலவரத்தில் 25 பேருக்கும் மேற்பட்டோர் உயிரிழந்தனர். சுமார் 150 பேர் காயமடைந்தனர். 2007 ஆம் ஆண்டு வரை பெங்களூரில் நடந்த மத வன்முறையின் கடைசி தீவிர சம்பவமாக இது கருதப்படுகிறது.
## இதையும் காண்க
* 1991 தமிழருக்கெதிரான கருநாடகக் கலவரம்

## மேற்கோள்கள்


## குறிப்புகள்
* 

பகுப்பு:1994 நிகழ்வுகள்
பகுப்பு:இந்தியாவில் மொழி முரண்பாடு
பகுப்பு:இந்தியாவில் கலவரங்கள்
பகுப்பு:உருது மொழி
மென்கோந்து

[வலது|thumb| கோந்தால் சிக்கிய ஈயைச் சுற்றி வளைந்த இலையுடன் கூடிய [பனிப்பூண்டு .]]

**மென்கோந்து** *(muscilage)*  சளிக்கோந்து என்பது கிட்டத்தட்ட அனைத்து தாவரங்கள், சில நுண்ணுயிரிகளால் உருவாக்கப்படும் தடிமனான, பசையுடைய பொருளாகும். இந்த நுண்ணுயிரிகளில் முகிழுயிரிகள் அடங்கும், அவை கோந்தைத் தம்  இயக்கத்திற்கு பயன்படுத்துகின்றன. இவை இயங்கும் திசை கோந்தின் சுரப்புக்கு எதிராக எப்போதும் இருக்கும்.  இது ஒரு  துருவ இனிமப் புரதமும்  புறப்பலசர்க்கரையும் ஆகும். தாவரங்களில் உள்ள கோந்து, நீர்,உணவு தேக்கவும், விதை முளைத்தலுக்கும் சதைப் படலங்கள் தடிக்க செய்வதிலும் பங்கு வகிக்கிறது. கற்றாழை, ஆளி விதைகள் கோந்துக்கான வளங்களாகும்.

## மேற்கோள்கள்

பகுப்பு:கூட்டுச்சக்கரைகள்
பகுப்பு:ஊனுண்ணித் தாவரங்கள்
2023 லூதியானா எரிவாயு கசிவு பேரழிவு

**2023 லூதியானா எரிவாயு கசிவு பேரழிவு**  (*2023 Ludhiana gas leak disaster*) 2023 ஆம் ஆண்டு ஏப்ரல் மாதம் 30 ஆம் தேதியன்று நிகழ்ந்தது. இந்தியாவின் பஞ்சாபில் உள்ள லூதியானாவில் எரிவாயு கசிவு ஏற்பட்டதில் பதினோரு பேர் கொல்லப்பட்டனர். ஒன்பது பேர் மருத்துவமனையில் அனுமதிக்கப்பட்டனர்.  இந்த சம்பவத்தில் பலர் வீடுகளில் சுயநினைவை இழந்தனர். 

## பின்னணி
தொழிற்சாலைகளில் இருந்து எரிவாயு கசிவுகள் ஏற்படுவது இந்தியாவில் சாதாரணமாக நிகழ்வதாகும். 2020 ஆம் ஆண்டில், ஆந்திரப் பிரதேச மாநிலத்தில் அமைந்துள்ள விசாகப்பட்டினம் நகரில் இரசாயன ஆலையில் ஏற்பட்ட வாயுக் கசிவால் குறைந்தது 12 பேர் உயிரிழந்தனர். 1984 ஆம் ஆண்டில், மத்திய நகரமான போபாலில் ஒரு பூச்சிக்கொல்லி ஆலையில் இரசாயன கசிவு ஏற்பட்டு ஆயிரக்கணக்கான மக்கள் இறந்தனர், இது இன்றுவரை உலகின் மிக மோசமான தொழில்துறை பேரழிவாகக் கருதப்படுகிறது.

## காரணம்
எரிவாயு கசிவுக்கான அதிகாரப்பூர்வ ஆதாரம் இன்னும் உறுதிப்படுத்தப்படவில்லை.  கசிவுக்கான காரணம் மற்றும் மூலத்தைக் கண்டறிய நிபுணர்களுடன் தேசிய பேரிடர் மீட்புப் படை குழுவும் சம்பவ இடத்திற்குச் சென்றது. பஞ்சாப் முதல்வர் பகவந்த் மான் கூறுகையில், தொழிற்சாலையில் இருந்து கசிவு ஏற்பட்டது என்றார்.  அப்பகுதியில் அதிக அளவு ஐதரசன் சல்பைடு வாயு கண்டறியப்பட்டதாக  மாவட்ட நிர்வாகம் ஓர் அறிக்கையை வெளியிட்டது என்று தி டிரிப்யூன் நாளிதழின் கருத்து தெரிவித்தது.   தரைக்கு அடியில் உள்ள குழாய்கள், கம்பிகள் முதலியவற்றை ஆய்வு செய்வதற்காக ஆள் இறங்கக்கூடியவாறு தெருவில் அமைக்கப்பட்டுள்ள மூடியுடன் கூடிய புழைகளில் இருந்து வாயு பரவியிருக்கலாம் என்று அதிகாரி ஒருவர் ஊகித்துள்ளார்.  லூதியானா துணை ஆணையர் சுரபி மாலிக், பி.டி.ஐ செய்தி நிறுவனத்தை மேற்கோள் காட்டி, இத்தகைய குழிகளில் இருந்து மாதிரிகள் சேகரிக்கப்படும் என்றும், சில இரசாயனங்கள் மீத்தேன் வாயுவுடன் வினையாற்றியிருக்கலாம் என்றும் கூறினார். 

## நிவாரணம் மற்றும் மீட்பு
மூச்சு விடுவதில் சிரமம் இருப்பதாக வந்த தகவலை அடுத்து, அதிகாரிகள் அந்த இடத்தை காலி செய்து முத்திரை  வைத்தனர். நான்கு பேர் மருத்துவமனையில் சிகிச்சை பெற்றனர்.  இச்சம்பவத்தில் இறந்தவர்களின் குடும்பங்களுக்கு தலா ₹200,000 மற்றும் காயமடைந்தவர்களுக்கு ₹50,000 இழப்பீடு வழங்கப்படும் என மாவட்ட நிர்வாகம் அறிவித்தது. 

## மேற்கோள்கள்

பகுப்பு:2023 நிகழ்வுகள்
பகுப்பு:லூதியானா மாவட்டம்
பகுப்பு:2023 விபத்துகள்
தொடு பசை

thumb| வெல்ட்வுட் தொடு-பிணைப்பி.
**தொடு பசை** அல்லது **நியோப்பிரீன் பசை** என்பது ஒரு வகை ஒட்டுபொருள் ஆகும், இது முக்கியமாக நெகிழி நுரைகள் அடுக்குப், பலகங்கள், பொன்மப் பலகங்கள் போன்றவற்றை ஒட்டுவதற்குப் பயன்படுத்தப்படுகிறது. இது பல்வேறு வகையான மரம் மீது உலோகத்தையும் பிளாஸ்டரின் மீது தக்கையையும், சிமெண்டின் மீது மரத்தையும் ஒட்டவைக்க ஏற்றது. தொடு பசைகள் நியோப்பிரீன் பசைகளை மட்டும் குறிப்பிடுவதில்லை, மற்ற அனைத்து உடனடி ஒட்டுதல் பசைகளையும் குறிப்பிடும்.

## மேற்கோள்கள்

## வெளி இணைப்புகள்

* Educational portal on adhesives and sealants
* RoyMech: The theory of adhesive bonding
* 3M's Adhesive & Tapes Classification
* Database of adhesives for attaching different materials

பகுப்பு:கலைப் பொருட்கள்
கெடா ஆறு

**கெடா ஆறு** (மலாய்: *Sungai Kedah*; ஆங்கிலம்: *Kedah River*) என்பது மலேசியாவின் கெடா மாநிலத்தில் உள்ள ஆறு. ஏறக்குறைய 100 கி.மீ. நீளம் கொண்ட இந்த ஆறு, மலாக்கா நீரிணையை அடைவதற்கு முன், அலோர் ஸ்டார், கோலா கெடா ஆகிய இடங்கள் வழியாகச் செல்கிறது.

கெடாவில் உள்ள முக்கியமான ஆறுகளில் கெடா ஆறு ஒன்றாகும். இது அலோர் ஸ்டார் வழியாகச் செல்கிறது. அலோர் ஸ்டார் (*Alor Setar*) நகரில்தான் சுங்கை அனாக் புக்கிட் ஆற்றுடன் (*Sungai Anak Bukit*) கலக்கிறது. மற்றும் அலோர் மெங்குடுவின் (*Alor Mengkudu*) புறநகர்ப் பகுதியில் தொடங்குகிறது.
 
## பொது

கெடா ஆற்றின் குறுக்கே பல பாலங்கள் உள்ளன. கோலா கெடாவில் (*Kuala Kedah*) உள்ள தோக் பாசாய் பாலம்தான் (*Jambatan Tok Pasai*) மிகப்பெரிய பாலம்; மற்றும் கடைசி பாலமும் ஆகும். கோலா பெர்லிஸ் (*Kuala Perlis*) நகரில் இருந்து சுமார் 20 மைல் தொலைவில் உள்ள இந்தக் கெடா ஆற்றின் முகத்துவாரம் ஆழமற்றது.

## மேற்கோள்கள்

## மேலும் காண்க
* மலேசிய ஆறுகளின் பட்டியல்

பகுப்பு:மலேசிய ஆறுகள்
பகுப்பு:கெடா
இந்தியாவில் நில மோதல்

**இந்தியாவில் நில மோதல்கள்** (*Land conflict in India*) நாட்டின் 45% மாவட்டங்களில் உள்ளது. நிலப் பிரச்சனைகள் இந்தியாவில் உள்ள அனைத்து நீதிமன்றங்களையும் அடைத்துவிட்டன. உள்கட்டமைப்பு, மின்சாரம், தொழில் மற்றும் வனவியல் போன்ற பல துறைகளில் இம்மோதல் பரவியுள்ளது. இந்திய உச்ச நீதிமன்றத்தால் தீர்க்கப்படும் அனைத்து தகராறுகளிலும் 25% நிலத் தகராறுகளும் நிலம் கையகப்படுத்துதல் தொடர்பானவையாகவும் உள்ளன. அசாம்-மிசோரம், அசாம்-அருணாச்சல பிரதேசம் மற்றும் அசாம்-நாகாலாந்து போன்ற வடகிழக்கு இந்தியாவில் உள்ள மாநிலங்களுக்கு இடையேயான மோதல்கள் மாநிலங்களுக்கு இடையேயான மோதலில் அடங்கும். இந்தியாவின் வளர்ச்சிப் பாதையில் நிலம் மையமாக இருப்பதால், நில மோதலுக்கு தீர்வு காண்பது இந்தியாவின் முதன்மையான சவாலாகவும் உள்ளது.
## மேற்கோள்கள்

பகுப்பு:நில மேலாண்மை
பாகாநாகா சந்தை தொடருந்து நிலையம்

**பாகாநாகா சந்தை தொடருந்து நிலையம்** (*Bahanaga Bazar railway station*) என்பது ஒடிசா மாநிலத்தில் காரக்பூர்-பூரி பாதையில் உள்ள ஒரு ரயில் நிலையம் ஆகும். இது தென்கிழக்கு இரயில்வே மண்டலத்தின் காரக்பூர் இரயில்வே கோட்டத்தின் கீழ் ஹவுரா-சென்னை முதன்மை வழித்தடத்தின் ஒரு பகுதியாகும். இது இந்தியாவின் ஒடிசா மாநிலத்தில் உள்ள பாலேசுவர் மாவட்டத்தில் உள்ள அசிமிலா, பாகாநாகாவில் அமைந்துள்ளது.

## வரலாறு
1893 மற்றும் 1896க்கு இடையில் கிழக்கு கடற்கரை மாநில இரயில்வே ஹவுரா-சென்னை முதன்மை வழித்தடத்தினை அமைத்தது. காரக்பூர்-புரி கிளை இறுதியாக 1901-ல் பொதுமக்களுக்காகத் திறக்கப்பட்டது. இந்த வழித்தடம் கட்டங்களாக மின் மயமாக்கப்பட்டது. 2005-ல், ஹவுரா-சென்னை பாதை முற்றிலும் மின் மயமாக்கப்பட்டது.

## விபத்து
சூன் 2, 2023-ல், இந்த தொடருந்து நிலையம் அருகே தொடருந்துகள் தடம் புரண்டு நடைபெற்ற விபத்தில் நூற்றுக்கணக்கான பயணிகள் கொல்லப்பட்டனர். தெற்கு நோக்கிச் செல்லும் கோரமண்டல விரைவுத் தொடருந்து பக்கவாட்டில் தவறாக நிறுத்தப்பட, அங்கு நிறுத்தப்பட்டிருந்த சரக்கு ரயிலில் மோதியது. மேலும் தடம் புரண்ட பெட்டிகள் மீது வடக்கு நோக்கிச் செல்லும் ஹவுரா-எஸ்எம்விடி பெங்களூரு அதிவிரைவு தொடருந்து மோதியது.

## மேற்கோள்கள்

பகுப்பு:Coordinates on Wikidata
பகுப்பு:ஒடிசாவிலுள்ள தொடருந்து நிலையங்கள்
பகுப்பு:பாலேஸ்வர் மாவட்டம்
கோலா நெராங்

**கோலா நெராங்** (மலாய்: *Bandar Kuala Nerang*; ஆங்கிலம்: *Kuala Nerang*; சீனம்: 瓜拉尼让) மலேசியா, கெடா, பாடாங் தெராப் மாவட்டம் (*Padang Terap District*), பாடாங் தெராப் மக்களவை தொகுதியில் (*Padang Terap Federal Constituency*) அமைந்துள்ள ஒரு கிராமப்புற நகரம்.

இந்த நகரம் பாடாங் தெராப் மாவட்டத்தின் (*Padang Terap District*) தலைநகரமாகவும்; நிர்வாக மையமாகவும் விளங்குகிறது.

## பொது

கோலா நெராங் நகரத்தின் வரலாற்றை இரண்டு கதைகளின் அடிப்படையில் விளக்கலாம்; கோலா மற்றும் நெராங் எனும் சொற்களைக் கொண்ட வரலாற்றுக் கதைகள். 

மலாய் மொழியில் **கோலா** (*Kuala*) என்றால் ஆற்றுச்சந்தி. **நெராங்** (*Nerang*) என்றால் மரங்கள் மற்றும் காடுகளால் சூழப்பட்ட குடியிருப்புப் பகுதி அல்லது ஒளிமயமான பகுதி என்று பொருள்.

### புக்கிட் பெராங்கின் வனப் பகுதி

கோலா நெராங் நகரத்திற்கு அருகில் பெடு ஆறு (*Sungai Pedu*) மற்றும் பாடாங் தெராப் ஆறு (*Sungai Padang Terap*) ஆகிய இரண்டு ஆறுகள் சந்திக்கின்றன. அதனால் இந்த நகரம், கோலா நெராங் எனும் பெயரைப் பெற்று இருக்கலாம் என்றும் அறியப் படுகிறது.

இந்த நகரத்திற்கு அருகில் புஞ்சாக் ஜானிங் பொழுதுபோக்கு வனம் (*Puncak Janing Recreational Forest*) உள்ளது. இந்த இடம் நீர்வீழ்ச்சியுடன் கூடிய பொழுதுபோக்கு காட்டு வளாகம் ஆகும். இந்தப் பொழுதுபோக்கு காட்டு வளாகம்; புக்கிட் பெராங்கின் வனப் பகுதிக்குள் (*Bukit Perangin Forest Reserve*) உள்ளது.

## வரலாறு
### துங்கு அப்துல் ரகுமான்

1932-ஆம் ஆண்டில், மலேசியாவின் முதல் பிரதமர் துங்கு அப்துல் ரகுமான் (*Tunku Abdul Rahman Putra Al-Haj*) அவர்கள் பாடாங் தெராப் மாவட்ட அதிகாரியாக (*District Officer of Padang Terap*) பணியாற்றியவர். 

கோலா நெராங் நகரத்தின் தாக்கத்தினால் தன்னுடைய மகனுடைய பெயரில் நெராங் எனும் சொல்லை இணைத்துக் கொண்டார். அந்த வகையில் தம்முடைய மகனுக்கு துங்கு அகமது நெராங் (*Tunku Ahmad Nerang*) என்றும் பெயர் வைத்தார்.

### பாடாங் தெராப் மாவட்ட அதிகாரி

கோலா நெராங் மலேரியா நோயைப் பரப்பும் கொசுக்கள் நிரம்பியிய பகுதி. அதனால் பாடாங் தெராப் மாவட்ட அதிகாரி பதவியைப் பலரும் விரும்பவில்லை. துங்கு அவர்கள் மாவட்டத்தின் அதிகாரியாகப் பதவி ஏற்றதும், கோலா நெராங் நகரத்தின் எல்லையில் உள்ள சதுப்பு நிலங்களைச் சுத்தப்படுத்தும் வேலையில் கவனம் செலுத்தினார்.

சதுப்பு நிலங்களில் தேங்கி இருந்த சதுப்புநில நீரை வெளியேற்றும் முயற்சிகளில் ஈடுபட்டு வெற்ரியௌம் கண்டார். அதன் விளைவாக கோலா நெராங் பகுதியில் மலேரியா நோயின் தாக்கங்கள் வெகுவாகக் குறைக்கப்பட்டன.

## மேற்கோள்

## மேலும் காண்க
* துங்கு அப்துல் ரகுமான்
* மலேசியப் பிரதமர்
* பாடாங் தெராப் மாவட்டம்
* பாடாங் தெராப் மக்களவை தொகுதி

## வெளி இணைப்புகள்

* Tunku Abdul Rahman Putra 
* Miller, Harry. *Prince and premier: a biography of Tunku Abdul Rahman Putra Al-Haj, first prime minister of the Federation of Malaya* (GG Harrap, 1959).
* "Tunku Abdul Rahman, 87, dead, First Prime Minister of Malaysia", New York Times, Obituaries, 12 July 1990.

பகுப்பு:மலேசிய நகரங்கள் 
பகுப்பு:கெடா
பகுப்பு:கெடா நகரங்கள்
குப்பாங்

**குப்பாங்** (மலாய்: *Kupang*; ஆங்கிலம்: *Kupang*; சீனம்: 古邦) என்பது மலேசியா, கெடா, பாலிங் மாவட்டத்தில் (*Baling District*) உள்ள ஒரு நகரம். தாய்லாந்து நாட்டின் தெற்கே இருக்கும் பெத்தோங் நகருக்கு மிக அருகில் இந்தப் குப்பாங் நகரம் அமைந்து உள்ளது. சுங்கை பட்டாணி நகரில் இருந்து 48 கி.மீ.; பாலிங் நகரில் இருந்து 7 கி.மீ. வடக்கே உள்ளது.

குபாங் நகரம் பினாங்கு-கிளாந்தான் நெடுஞ்சாலை  (*Penang-Kelantan Highway Federal Route 4*); மற்றும் சுங்கை பட்டாணி-பாலிங் நெடுஞ்சாலை  (*Sungai Petani-Baling Highway Federal Route 67*) ஆகியவற்றின் சந்திப்பில் அமைந்துள்ளது. கூட்டரசு சாலை 67-ஐ; பாலிங் சாலை என்றும் அழைப்பது உண்டு.

## பொது

இந்தப் பகுதியில் முக்கியமான ஆறுகளில் ஒன்றான கெட்டில் ஆற்றின் (*Sungai Ketil*) துணை ஆறான குப்பாங் ஆற்றின் (*Sungai Kupang*) பெயரால் இந்த நகரத்திற்கும் பெயர் வைக்கப்பட்டு உள்ளது.

பாலிங், குப்பாங் நகரில் தமிழர்கள் 100 பேருக்கும் குறைவாக வாழ்கிறார்கள். முன்பு இங்கு ரப்பர், செம்பனை தோட்டங்கள் இருந்தன. 

இங்கு ஓர் இந்து சமய ஆலயம் உள்ளது. அதன் பெயர் குப்பாங் மகாமாரியம்மன் ஆலயம். இந்துக்களின் முக்கியமான திருவிழாக்கள் கொண்டாடப்படுகின்றன. ஒவ்வோர் ஆண்டும் நவராத்திரி விழா கொண்டாடப்படுகிறது.

## நிர்வாகப் பிரிவுகள்

பாலிங் மாவட்டம் 8 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (*Mukim*) என அழைக்கப் படுகின்றது. அவற்றில் குப்பாங் ஒரு முக்கிம் ஆகும்.

* பாக்காய் (*Bakai*)
* பொங்கோர் (*Bongor*)
* பாலிங் நகரம் (*Baling Town*)
* குப்பாங் (*Kupang*)
* பூலாய் (*Pulai*)
* சியோங் (*Siong*)
* தாவார் (*Tawar*)
* தெலோய் கானான் (*Teloi Kanan*)

## குப்பாங் தமிழ்ப்பள்ளி

கெடா; பாலிங் மாவட்டத்தில் *(Baling District)* 10 தமிழ்ப்பள்ளிகள் உள்ளன. அவற்றில் குப்பாங் பகுதியில் ஒரு தமிழ்ப்பள்ளி உள்ளது. அந்தப் பள்ளியில் 12 மாணவர்கள் பயில்கிறார்கள். 7 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 சனவரி மாதம் வெளியிட்ட புள்ளிவிவரங்கள்.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள் 
பகுப்பு:கெடா
பகுப்பு:கெடா நகரங்கள்
தொடருந்துகள் மோதல் எதிர்ப்புக் கருவி

**தொடருந்துகள் மோதல் எதிர்ப்பு சாதனம்** என்பது இந்திய இரயில்வேயில் பயன்படுத்தப்படும் தானியங்கி தொடருந்து பாதுகாப்பின் ஒரு வடிவமாகும்.

## கண்ணோட்டம்
தொடருந்துகள் மோதல் எதிர்ப்பு தானியங்கி கருவியை ராஜாராம் போஜ்ஜியால் கண்டுபிடிக்கப்பட்ட தொடருந்துகள் மோதல் தடுப்பு அமைப்பாகும். இது இந்திய அரசின் ரயில்வே அமைச்சகம்த்தின் பொதுத் துறை நிறுவனமான கொங்கண் ரயில்வே நிறுவனத்தின் காப்புரிமை பெற்றது. தொடருந்துகள் மோதல் எதிர்ப்புக் கருவியை பல கட்ட  ப்ரிசோதனைகளுக்குப் பிறகு பயனுள்ளதாக இருப்பது கண்டறியப்பட்டது.
## இருப்புப்பாதை சந்திக்கடவுகள்
தொடருந்துகள் ஆளில்லா சந்திக்கடவுகளை  கடப்பதற்கு முன்னர்  தொடருந்துகளின் வேகத்தை மணிக்கு 30 கிலோ மீட்டர் ஆக கட்டுப்படுத்துகிறது. மனிதர்கள் இயக்கும் சந்திக்கடவுகளில் மற்றும் ஆளில்லா சந்திக்கடவுகளில்  தொடருந்துகள் வரும் செய்தியை எச்சரிக்கிறது.

ஒரு தொடருந்தின்  மோதல் எதிர்ப்பு கருவியிலிருந்து அனுப்பப்படும் எச்சரிக்கை சமிக்ஞை மூன்று கிலோ  மீட்டர் சுற்றளவில் உள்ள அனைத்து தொடருந்துகள் மற்றும் தொடருந்து நிலையங்களுக்குச் சென்றடைவதுடன், தொடருந்துகளை தானாவே நிறுத்துவதற்கு நெருக்கடித்-தடையன்களை பயன்படுத்துகிறது.

இந்த மோதல் எதிர்ப்பு சாதனத்தின் பயன்பாடு நடுப்பகுதி மோதல்களைத் தடுப்பது மட்டுமல்லாமல், தொடருந்து நிலையத்தின் சரக்கு முற்றங்களில் மோதல்கள் நிகழ்வதைத் தடுக்கவும் மேம்படுத்தப்பட்டுள்ளது. புதிதாக வடிவமைக்கப்பட்ட இக்கருவி சமிக்கை அமைப்புகளுடன் ஒருங்கிணைக்கப்பட்டுள்ளது. ஒரு நிலையத்திலிருந்து, மற்றொரு நிலையத்திற்கு இரயில்கள் நெருங்கும் போது, மோதல் போன்ற நிலைமைகள் உணரப்பட்டால், தகுந்த முறையில் வினைபுரியும் வகையில் இக்கருவிகள் ஒன்றுடன் ஒன்று இணைக்கப்பட்டுள்ளது.

## எதிர்காலம்
இந்திய இரயில்வே தனது பரந்த பாதையில் 1,736 கிலோ மீட்டர் (1,079 மைல்) தொலைவை உள்ளடக்கிய வடகிழக்கு எல்லை இரயில் பாதையில் வெற்றிகரமாக தொடருந்துகள் மோதல் எதிர்ப்பு சாதனத்தைச் சோதனை செய்துள்ளது. தற்போது கொங்கண் இருப்புப்பாதையில் 760 கிலோ மீட்டர் (470 மைல்) தொலைவிற்கு  தொடருந்துகள் மோதல் எதிர்ப்பு சாதனத்தை நிறுவப்பட்டுள்ளது.

புதிய மோதல் எதிர்ப்பு சாதனத்தின் இரண்டாம் பதிப்பு-II, தற்போது தொடருந்து மோதல் தவிர்ப்பு அமைப்பு (TCAS) என அழைக்கப்படுகிறது. இது ஆராய்ச்சி வடிவமைப்புகள் மற்றும் தரநிலைகள் அமைப்பால் (RDSO) உருவாக்கப்படுகிறது. மோதல் எதிர்ப்பு சாதனம் போலல்லாமல், இது தானியங்காகச் செயல்படும் ஒரு விநியோகிக்கப்பட்ட அமைப்பாகும். புதிய மோதல் எதிர்ப்பு சாதனத்தின் இரண்டாம் பதிப்பு-II இரயில்களுக்கு இடையேயான தொடர்பைக் கட்டுப்படுத்தும் ஒரு மையப்படுத்தப்பட்ட அமைப்பாக இருக்கும். இது இரயில்வே சமிக்கை அமைப்புகளுடன் ஆழமான இணைப்பைக் கொண்டுள்ளது.

## இதனையும் காண்க
* கவாச்
* தானியங்கி தொடருந்து பாதுகாப்பு
* இரயில்வே பாதுகாப்பு ஆணையம்

## மேற்கோள்கள்

பகுப்பு:இந்திய இரயில்வே
பகுப்பு:தொடருந்து தானியங்கிப் பாதுகாப்புக் கருவிகள்
பெண்டாங் மக்களவைத் தொகுதி

**பெண்டாங் மக்களவைத் தொகுதி** (மலாய்: *Kawasan Persekutuan Pendang*; ஆங்கிலம்: *Pendang Federal Constituency*; சீனம்: 彭当联邦选区) என்பது மலேசியா, கெடா மாநிலத்தில், பெண்டாங் மாவட்டத்தில் (*Pendang District*); அமைந்துள்ள ஒரு மக்களவைத் தொகுதி (**P011**) ஆகும்.

பெண்டாங் தொகுதி 1984-ஆம் ஆண்டில் உருவாக்கப்பட்டது. 1986-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (*Federal Gazette issued on 31 October 2022*), பெண்டாங் தொகுதி 44 தேர்தல் வட்டாரங்களாக (*Polling Districts*) பிரிக்கப்பட்டு உள்ளது.

## பொது
### பெண்டாங் மாவட்டம்

பெண்டாங் மாவட்டம் (*Pendang District*) கெடா மாநிலத்தில் உள்ள ஒரு மாவட்டம். கெடா மாநிலத்தின் தலைநகரமான அலோர் ஸ்டார்; இந்த மாவட்டத்திற்கு மிக அருகில் உள்ளது.

கெடா மாநிலத்தின் வடமேற்குப் பகுதியில், பினாங்கின் தலைநகரான ஜார்ஜ் டவுன் நகருக்கு வடமேற்கே 103 கி.மீ. தொலைவில், கெடா மாநிலத் தலைநகரமான அலோர் ஸ்டார் (*Alor Setar*) நகரில் இருந்து சுமார் 20&nbsp;கி.மீ. தொலைவில்; தாய்லாந்து எல்லைக்கு அருகில் உள்ளது.

## வரலாறு

வரலாற்று ரீதியாக, தாய்லாந்திற்கு விளைப் பொருட்களை கொண்டு செல்ல பயன்படுத்தப்படும் யானைகளை இனப்பெருக்கம் (*Elephants Breeding Grounds*) செய்வதற்கான மிகப்பெரிய இடமாக பெண்டாங் இருந்தது.

பெண்டாங் முன்பு அலோர் ஸ்டாரின் ஒரு பகுதியாக இருந்தது. பிப்ரவரி 1975-இல் சொந்த மாவட்டமாக மாறியது.

## நிர்வாகப் பிரிவுகள்

பெண்டாங் மாவட்டம் 8 முக்கிம்களாகப் பிரிக்கப்பட்டுள்ளது. அவையாவன:
* ஆயர் பூத்தே (*Air Puteh*) 
* புக்கிட் ராயா (*Bukit Raya*)
* குவார் கெப்பாயாங் (*Guar Kepayang*)
* பாடாங் கெர்பாவ் (*Padang Kerbau*)
* பாடாங் பெலியாங் (*Padang Peliang*)
* பாடாங் பூசிங் (*Padang Pusing*)
* ரம்பாய் (*Rambai*)
* தோபியார் (*Tobiar*)

## பெண்டாங் நாடாளுமன்றத் தொகுதி

## தேர்தல் முடிவுகள்

### பொதுத் தேர்தல் 2022 வேட்பாளர் விவரங்கள்

### சட்டமன்ற உறுப்பினர்கள் (2022)

## மேற்கோள்கள்

## மேலும் காண்க
* பெண்டாங் மாவட்டம்
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

பகுப்பு:கெடா நாடாளுமன்றத் தொகுதிகள்
இரயில்வே பாதுகாப்பு ஆணையம்

**இந்திய இரயில்வே பாதுகாப்பு ஆணையம்** என்பது இந்திய அரசின் ஆணையமாகும். இந்திய விமானப் போக்குவரத்து அமைச்சகத்தின் கீழ் செயல்படும் இந்த ஆணையததின் முதன்மை தலைமை பாதுகாப்பு ஆணையாளரின் தலைமையிடம்  லக்னோவில் உள்ளது.  இது இரயில்வே சட்டம், 1989-ன் படி, இந்தியாவில் இரயில் பாதுகாப்பு ஆணையமாக செயல்படுகிறது. இந்த ஆணையம் கடுமையான இரயில் விபத்துகளை விசாரிக்கிறது. 

## ஆணையத்தின் அமைப்பு மற்றும் அதிகார வரம்பு
இந்த ஆணையம் லக்னோவில் உள்ள இரயில்வே பாதுகாப்புக்கான முதன்மை தலைமை பாதுகாப்பு ஆணையரின் (CCRS) தலைமையில் உள்ளது. முதன்மை தலைமை பாதுகாப்பு ஆணையாளர் இரயில்வே பாதுகாப்பு தொடர்பான அனைத்து விஷயங்களிலும், இந்திய அரசின் முதன்மை தொழில்நுட்ப ஆலோசகராகவும் செயல்படுகிறார். இரயில்வே பாதுகாப்புக்கான முதன்மை தலைமை பாதுகாப்பு ஆணையரின் நிர்வாகக் கட்டுப்பாட்டின் கீழ் உள்ள 9 இரயில்வே பாதுகாப்பு ஆணையர்கள் 17 மண்டல இரயில்வேக்களில் பாதுகாப்பை உறுதிப்படுத்துகின்றனர். மேலும் கொல்கத்தா மெட்ரோ, தில்லி மெட்ரோ, சென்னை மெட்ரோ மற்றும் கொங்கண் இரயில்வே ஆகியவைகளும் இந்த ஆணையத்தின் அதிகார வரம்பிற்குள் வருகின்றன. லக்னோவில் உள்ள ஆணையத்தின் தலைமையகத்தில் முதன்மை இரயில்வே தலைமைப் பாதுகாப்பு ஆணையருக்கு உதவிட 5 துணை ஆணையர்கள் உள்ளனர். மேலும் மும்பை மற்றும் கொல்கத்தாவில்  ஒருவர் வீதம் 2 கள துணை ஆணையர்கள் உள்ளனர்.

## இதனையும் காண்க
* கவாச் 
* தானியங்கி தொடருந்து பாதுகாப்பு
* தானியங்கி தொடருந்து கட்டுப்பாட்டுக்கருவி
## மேற்கோள்கள்

## வெளி இணைப்புகள்
*Shailesh Kumar Pathak appointed as the Chief Commissioner of Railway Safety
* Official website of The Commission of Railway Safety
பகுப்பு:இந்திய இரயில்வே
பகுப்பு:இந்திய ஆணைக்குழுக்கள்
பகுப்பு:இந்திய இரயில்வே அமைச்சகம்
விராஜ்பேட்டை சட்டமன்றத் தொகுதி

**விராஜ்பேட்டை சட்டமன்றத் தொகுதி** (*Virajpet Assembly constituency*) என்பது கருநாடகாவின் 224 கர்நாடக சட்டமன்றத் தொகுதிகளில் ஒன்றாகும். இது கர்நாடக சட்டமன்றத்தில் இந்தியத் தேசிய காங்கிரசின் ஏ. எஸ்.பொன்னண்ணாவால் பிரதிநிதித்துவப்படுத்தப்படுகிறது.

## தொகுதி வரலாறு
விராஜ்பேட்டை சட்டமன்றத் தொகுதி மைசூர் மக்களவைத் தொகுதியின் ஒரு பகுதியாகும். 1957 முதல் 2008 வரை, இந்த தொகுதி மங்களூர் மக்களவைத் தொகுதியின் ஒரு பகுதியாக இருந்தது. 2008-ல் தொகுதிச் சீரமைப்பு ஆணையத்தால் மைசூர் மக்களவைத் தொகுதியுடன் இணைக்கப்பட்டது. 1956ஆம் ஆண்டு வரை மாநிலங்கள் மறுசீரமைப்புச் சட்டம், 1956-ன் கீழ், மைசூர் மாநிலத்தின் (தற்போது கர்நாடகா) ஒரு பகுதியாக மாறியது. 1956 வரை விராஜ்பேட்டை முந்தைய கூர்க் மாநிலத்தின் ஒரு பகுதியாக இருந்தது.

## சட்டமன்ற உறுப்பினர்கள்
ஆதாரம் 

## தேர்தல் முடிவுகள்

### 2023 முடிவுகள்

## மேற்கோள்கள்

பகுப்பு:குடகு மாவட்டம்
பகுப்பு:கர்நாடக சட்டமன்றத் தொகுதிகள்
தானியங்கி தொடருந்து பாதுகாப்பு

**தானியங்கி தொடருந்து பாதுகாப்பு** (ATP) என்பது ஒரு வகை தொடருந்து பாதுகாப்பு அமைப்பாகும். இது தொடருந்தின் வேகம், குறிப்பிட்ட சமிக்ஞை அம்சங்களில் தானியங்கி நிறுத்தம் உள்ளிட்ட, சமிக்கைகள் மூலம் அனுமதிக்கப்பட்ட வேகத்துடன் ஒத்துப்போகிறதா என்பதைத் தொடர்ந்து சரிபார்க்கிறது. அவ்வாறு இல்லையென்றால், தொடருந்தை நிறுத்த, அவசரகால தானியங்கி நெருக்கடித்-தடையனையை இயக்கி தொடருந்தை விபத்துகளிலிருந்து பாதுகாக்கிறது.

## இதனையும் காண்க
* தொடருந்துகள் மோதல் எதிர்ப்புக் கருவி 
* கவாச்

## மேற்கோள்கள்

*
பாகாநாகா

**பாகாநாகா** (*Bahanaga*) என்பது இந்தியாவின் ஒடிசா மாநிலத்தின் பாலேஸ்வர் மாவட்டத்தில் உள்ள பாகாநாகா வட்டத்தில் உள்ள சிறிய கிராம் ஆகும். இது பாலேஸ்வர் மாவட்டத்தில் உள்ள முக்கிய வணிக இடங்களில் ஒன்றாகும்.

## கண்ணோட்டம்
பாகாராகா வட்டம் 21 கிராம ஊராட்சிகளைக் கொண்டுள்ளது. இதன் பிரிவு அலுவலகம் பாகாநாகாவில் உள்ளது.

## நிலவியல்
பாகாநாகா கிராமம் தேசிய நெடுஞ்சாலை 16-ல் அமைந்துள்ளது. இது வணிக மையமாக உள்ளது. வங்காள விரி குடாவின் கடற்கரையில் சுமார் 10-12 கி.மீ. தூரத்தில் இதன் பகுதியில் தலைமையகத்திலிருந்து கிழக்குப் பகுதியில் உள்ளது. இங்கு நிலவும் தட்பவெப்பம் மிதமானது.

## மக்கள்தொகை மற்றும் கலாச்சாரம்
ஆம் ஆண்டு மக்கள்தொகை கணக்கெடுப்பின்படி, இங்கு 151 வீடுகள் உள்ளன. மொத்த மக்கள்தொகை 593 ஆகும். இதில் ஆண்கள் 310 பேர், பெண்கள் 283 பேர். 0-6 வயது வரை உள்ள குழந்தைகளின் எண்ணிக்கை 81 (41 ஆண், 40 பெண்கள்). இந்தக் கிராமத்தின் எழுத்தறிவு விகிதம் 66.41.

## தொடர்பு மற்றும் போக்குவரத்து
வட்டத் தலைமையகம், பாகாநாகா இதன் அருகிலுள்ள நகரங்களான சோரோ மற்றும் பாலசோர் ஆகியவற்றுடன் சாலை மற்றும் தொடருந்து மூலம் நன்கு இணைக்கப்பட்டுள்ளது. பாகாநாகா சந்தை தொடருந்து நிலையம் தினமும் கிட்டத்தட்ட ஆயிரம் பேருக்கு சேவை செய்கிறது. சில உள்ளூர் தொடருந்துகள் இங்கு நின்று செல்லும். அருகிலுள்ள பெரிய தொடருந்து நிலையங்கள் சோரோ மற்றும் பாலசோர் ஆகும். தேசிய நெடுஞ்சாலை 16 மூலம், பாகாநாக ஒடிசாவின் மற்ற பகுதிகளுடன் இணைக்கப்பட்டுள்ளது. மற்ற பெரிய பெரிய இடங்களான கோபால்பூர் மற்றும் காந்தபாரா ஆகியவை சாலைகள் அல்லது இருப்புப்பாதை வழியாக இணைக்கப்பட்டுள்ளன.

இங்கு 2023 ஒடிசா தொடருந்து விபத்து நடைபெற்றது.

## மேற்கோள்கள்

## வெளி இணைப்புகள்

* Indiawater.gov.in, ஒருங்கிணைந்த மேலாண்மை தகவல் அமைப்பு, (IMIS) அறிக்கைகள்

பகுப்பு:Short description is different from Wikidata
பகுப்பு:Coordinates on Wikidata
பகுப்பு:பாலேஸ்வர் மாவட்டம்
மாலூரு சட்டமன்றத் தொகுதி

**மாலூரு சட்டமன்றத் தொகுதி** (*Malur Assembly constituency*) என்பது இந்தியாவின் தென் மாநிலமான கருநாடகாவின் கருநாடகா சட்டமன்றத்தில் உள்ள 224 தொகுதிகளில் ஒன்றாகும். இது கோலார் மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

### மைசூர் மாநிலம்

* 1951: எச்.சி லிங்கா ரெட்டி, இந்திய தேசிய காங்கிரஸ் 
* 1957: எச்.சி லிங்கா ரெட்டி, இந்திய தேசிய காங்கிரஸ் 
* 1962: எஸ்.வி. ராமே கவுடா, சுயேச்சை 
* 1967: எச்.சி லிங்கா ரெட்டி, இந்திய தேசிய காங்கிரஸ் 
* 1972: ஏ.வி.முனிசாமி, இந்திய தேசிய காங்கிரஸ் 

### கர்நாடக மாநிலம்

* 1978: பிஎன் ரெட்டி, இந்திய தேசிய காங்கிரஸ் (இந்திரா) 
* 1983: ஏ. நாகராஜு, ஜனதா கட்சி 
* 1985: எச்.பி.தயவரப்பா, ஜனதா கட்சி 
* 1989: ஏ. நாகராஜு, இந்திய தேசிய காங்கிரஸ் 
* 1994: எச்.பி தியவரப்பா, ஜனதா தளம் 
* 1999: ஏ. நாகராஜு, இந்திய தேசிய காங்கிரஸ் 
* 2004: எஸ்.என்.கிருஷ்ணய்யா செட்டி, பாரதிய ஜனதா கட்சி 
* 2008: எஸ்.என்.கிருஷ்ணய்யா செட்டி, பாரதிய ஜனதா கட்சி 
* 2013: கே.எஸ்.மஞ்சுநாத் கவுடா, ஜனதா தளம் (மதச்சார்பற்ற) 

## தேர்தல் முடிவுகள்

### 2018

## மேலும் பார்க்கவும்

* கோலார் மாவட்டம்
* கர்நாடக சட்டமன்ற தொகுதிகளின் பட்டியல்

## மேற்கோள்கள்


பகுப்பு:Coordinates on Wikidata
பகுப்பு:கோலார் மாவட்டம்
பகுப்பு:கர்நாடக சட்டமன்றத் தொகுதிகள்
சிக் மக்களவைத் தொகுதி

**சிக் மக்களவைத் தொகுதி** (மலாய்: *Kawasan Persekutuan Sik*; ஆங்கிலம்: *Sik Federal Constituency*; சீனம்: 植联邦选区) என்பது மலேசியா, கெடா மாநிலத்தில், சிக் மாவட்டத்தில் (*Sik District*); அமைந்துள்ள ஒரு மக்களவைத் தொகுதி (**P013**) ஆகும்.

சிக் தொகுதி 1984-ஆம் ஆண்டில் உருவாக்கப்பட்டது. முதல் தேர்தல் 1986-ஆம் ஆண்டில் நடைபெற்றது. அதே 1986-ஆம் ஆண்டில் இருந்து சிக் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது.

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), ஜெராய் தொகுதி 30 தேர்தல் வட்டாரங்களாக (*Polling Districts*) பிரிக்கப்பட்டது.

## பொது
### சிக் மாவட்டம்

கெடா மாநிலத்தில் மிகப்பெரிய மாவட்டமாக சிக் மாவட்டம் கருதப்படுகிறது. இதன் பரப்பளவு 1635 சதுர கி.மீ.; கெடா மாநிலத்தில் 17.35% பரப்பளவு கொண்டது. அதாவது பெர்லிஸ் மாநிலத்தைப் போல இரு மடங்கு அளவு கொண்ட ஒரு பெரிய மாவட்டம் ஆகும்.

இந்த மாவட்டத்தின் வடமேற்கில் பாடாங் தெராப் மாவட்டம் (*Padang Terap District*), வடக்கே தாய்லாந்து நாடு, தெற்கே பாலிங் மாவட்டம் (*Baling District*), தென்மேற்கில் கோலா மூடா மாவட்டம் (*Kuala Muda District*), மேற்கில் பெண்டாங் மாவட்டம் (*Pendang District*) ஆகியவை எல்லைகளாக உள்ளன.

### முக்கிம்கள்

சிக் மாவட்டம் 3 முக்கிம்களாகப் பிரிக்கப்பட்டுள்ளது.

* செனரி (*Jeneri*) 
* சிக் (*Sik*) 
* சொக் (*Sok*)

### நகரங்கள்

* சிக் நகரம் (*Sik Town*) 
* பெக்கான் பத்து லீமா சிக் (*Pekan Batu Lima Sik*) 
* பெக்கான் குலாவ் (*Pekan Gulau*) 
* பெக்கான் காஜா பூத்தே (*Pekan Gajah Puteh*) 
* பெக்கான் சாரோக் பாடாங் (*Pekan Charok Padang*)

## சிக் நாடாளுமன்றத் தொகுதி

## தேர்தல் முடிவுகள்

### பொதுத் தேர்தல் 2022 வேட்பாளர் விவரங்கள்

## சட்டமன்ற உறுப்பினர்கள் (2022)

## மேற்கோள்கள்

## மேலும் காண்க
* சிக் மாவட்டம் 
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

பகுப்பு:கெடா நாடாளுமன்றத் தொகுதிகள்
பாத்சாகி அவேலி

thumb| பாத்சாகி அவேலி
**பாத்சாகி அவேலி** (Badshahi Haveli)  என்பது இந்தியாவின் அஜ்மீரில் உள்ள நயா பஜாரில் உள்ள ஒரு வரலாற்று கட்டிடம் ஆகும்.

1507 ஆம் ஆண்டு பேரரசர் அக்பர் உத்தரவின் பேரில் **பாத்சாகி அவேலி** கட்டப்பட்டது. செவ்வக வடிவில் கட்டப்பட்டுள்ள இக் கட்டிடத்தின் உள்ளே ஒரு தூண் மண்டபம் உள்ளது. அவேலியின் நான்கு மூலைகளிலும் அறைகள் உள்ளன. கிழக்கு வராண்டா வழியாக நுழையலாம். அக்பரின் அமீர்களில் ஒருவரால் அவேலி வசிப்பிடமாக பயன்படுத்தப்பட்டது.  

## மேற்கோள்கள்

பகுப்பு:கட்டிடங்கள்
வெள்ளறுகு

**வெள்ளறுகு** ( *Enicostema axillare*) என்பது ஒரு பூக்கும் தாவர இனமாகும். இது முதலில்  ஜீன் பாப்தித்தே லாமார்க்கால்  விவரிக்கப்பட்டது. மேலும் ஏ. ரெய்னால் இதற்கு சரியான பெயர் இடப்பட்டது. இது எனிகோஸ்டெமா பேரினத்தைச் சேர்ந்ததும், ஜெண்டியானேசி குடும்பத்தைச் சேர்ந்த தாவரமும் ஆகும்.

## பயன்கள்
கால்நடைகளின் உடலில் உள்ள புண்களில் புழுக்கள் இருந்தால் பாரம்பரியமாக வெள்ளறுகை அரைத்து அங்கு கட்டுவார்கள்.

## துணை இனங்கள்
இந்த இனம் பின்வரும் கிளையினங்களாக பிரிக்கப்பட்டுள்ளது:

* *E. a. axillare*
* *E. a. latilobum*

## மேற்கோள்கள்

பகுப்பு:மூலிகைகள்
பகுப்பு:தமிழ்நாட்டின் தாவரங்கள்
மெர்போக் மக்களவைத் தொகுதி

**மெர்போக் மக்களவைத் தொகுதி** (மலாய்: *Kawasan Persekutuan Merbok*; ஆங்கிலம்: *Merbok Federal Constituency*; சீனம்: 植联邦选区) என்பது மலேசியா, கெடா மாநிலத்தில், கோலா மூடா மாவட்டத்தில் (*Kuala Muda District*); அமைந்துள்ள ஒரு மக்களவைத் தொகுதி (**P014**) ஆகும்.

மெர்போக் தொகுதி 1984-ஆம் ஆண்டில் உருவாக்கப்பட்டது. முதல் தேர்தல் 1986-ஆம் ஆண்டில் நடைபெற்றது. அதே 1986-ஆம் ஆண்டில் இருந்து மெர்போக் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது.

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), மெர்போக் தொகுதி 40 தேர்தல் வட்டாரங்களாக (*Polling Districts*) பிரிக்கப்பட்டது.

## பொது
### கோலா மூடா மாவட்டம்

கோலா மூடா மாவட்டம் கெடா மாநிலத்தின் அதிக மக்கள் தொகை கொண்ட இரண்டாவது மாவட்டம் ஆகும். மலேசியாவில் புரதான நாகரீகங்கள் தோன்றிய இடமாகவும் இந்த இடம் கருதப் படுகிறது. மலேசியாவில் புகழ்பெற்ற ஜெராய் மலை இந்த மாவட்டத்தின் எல்லையில் உள்ளது. மூடா ஆறு இந்த மாவட்டத்தையும் பினாங்கு மாநிலத்தையும் பிரிக்கிறது.

2004-ஆம் ஆண்டு நிகழ்ந்த சுனாமி பேரலைகளின் தாக்குதல்களினால் கோலா மூடா மாவட்டத்தின் கடற்கரைப் பகுதிகள் பெரிதும் பாதிக்கப் பட்டன.

## வரலாறு

சுங்கை மூடா *(Sungai Muda)* ஆறு, கெடா மாநிலத்தின் தென்பகுதியை இரு பிரிவுகளாகப் பிரிக்கின்றது. சுங்கை மூடா ஆற்றின் பெயரில் இருந்து தான் கோலா மூடா எனும் பெயர் வந்து இருக்கலாம் என்று புவியியல் ஆய்வாளர்கள் கருதுகின்றனர். சுங்கை மூடா ஆறு மலாக்கா நீரிணையில் கலக்கும் இடத்தில் கம்போங் சுங்கை மூடா, கோத்தா கோலா மூடா எனும் மீன்பிடி கிராமங்கள் உள்ளன.

மூடா ஆறு, மெர்போக் ஆறு *(Sungai Merbok)*, சுங்கை மாஸ் *(Sungai Mas)* போன்ற ஆறுகள் சங்கமிக்கும் இடத்தில் தான் மலாயாவின் பண்டைய கால நாகரிகங்கள் தோன்றி இருக்கலாம் எனும் கருத்து நிலவி வருகிறது.

## மெர்போக் மக்களவைத் தொகுதி

## தேர்தல் முடிவுகள்

### மெர்போக் வேட்பாளர் விவரங்கள்

## சட்டமன்ற உறுப்பினர்கள் (2022)

## மேற்கோள்கள்

## மேலும் காண்க
* கோலா மூடா மாவட்டம் 
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

பகுப்பு:கெடா நாடாளுமன்றத் தொகுதிகள்
இக்கு-சாமகன்

**இக்கு-சாமகன்** (*Iku-Shamagan*)பண்டைய அண்மை கிழக்கின் இரண்டாவது மாரி இராச்சியத்தை (தற்கால சிரியா) கிமு 2500ல் ஆண்ட இரண்டாம் மன்னர் ஆவார். 

அகழ்வாய்வில் நின்னி-ஷாஷாவின் கோயிலில் மாரி இராச்சிய மன்னர் இக்கு-சாமகனின் சிலையும், குடுவையில் அக்காதிய மொழியில் எழுதப்பட்ட ஆப்பெழுத்துக் கல்வெட்டும் கண்டுபிடிக்கப்பட்டுள்ளது.

## படக்காட்சிகள்

File:Asma al-Assad and Marisa Leticia.jpg| இக்கு-சாமகனின் சிலை, தேசிய அருங்காட்சியகம், டமாஸ்கஸ், சிரியா 
Iku-Shamagan - Mari - Temple of Ninni-Zaza (front and side).jpg|வலது தோள்பட்டையில் கல்வெட்டுகளுடன் கூடிய இக்கு-சாமகனின் சிற்பம் .தேசிய அருங்காட்சியகம், டமாஸ்கஸ், சிரியா  
Iku-Shamagan - Mari - Temple of Ninni-Zaza (portrait).jpg|மாரி இராச்சிய மன்னர் இக்கு-சாமகனின் சிலை 


## மேற்கோள்கள்

பகுப்பு:பண்டைய வரலாறு
பகுப்பு:பேரரசர்கள்
பகுப்பு:மெசொப்பொத்தேமியா
பகுப்பு:மெசொப்பொத்தேமியாவின் வரலாறு
பகுப்பு:சிரியா
பெரியாறு அயிரை

**பெரியாறு அயிரை** எனும் **திருவாங்கோரியா எலோங்கேட்டா** (***Travancoria elongata***) அயிரை மீன் சிற்றினமாகும். மலையாளத்தில் இது நெடும் கல்நக்கி (മലയാളം: നെടും കൽനക്കി) என அழைக்கப்படுகிறது. பெரியாறு அயிரை அழிந்து வரும் ஒரு மீன் சிற்றினமாகும். நன்னீர் மீன்கள் சாலக்குடி ஆறு மற்றும் பெரியாற்றில் மட்டுமே காணப்படுகின்றன. பாலிடோரிடே (ஆற்று அயிரை) குடும்பத்தினைச் சார்ந்தவை இந்த மீன்கள். இந்த மீன்கள்  நீளம் வரை வளரக்கூடியன. இந்த வகை மீன்களைப் பன்னாட்டுச் சந்தை தேவைக்கு ஏற்றுமதி செய்வதற்காக ஆறுகளிலிருந்து பெரிய அளவில் பிடிப்பதால், இதன் வாழ்வு அச்சுறுத்தலுக்குள்ளாகிறது. செம்பட்டியல் தரவு புத்தகத்தில் இவை அழிவின் விளிம்பில் உள்ளதாக மதிப்பிடப்பட்டுள்ளது.

## மேற்கோள்கள்

## வெளி இணைப்புகள்

* பெரியார் லோச் வீடியோ

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:இந்திய அகணிய உயிரிகள்
திருவிதாங்கூர் அயிரை

**திருவிதாங்கூர் அயிரை** என்பது கேரள மாநிலம் மேற்குத் தொடர்ச்சி மலைப் பகுதிகளில் உள்ள ஆறுகளில் காணப்படும் அயிரை மீன் சிற்றினமாகும். இவை பாலிடோரிடே (ஆற்று அயிரை) குடும்பத்தினைச் சார்ந்தவை. இந்த மீன்கள்  நீளம் வரை வளரக்கூடியன.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:மேற்குத் தொடர்ச்சி மலையின் அக இட விலங்குகள்
சுவீடனில் இந்தியர்கள்

**சுவீடனில் இந்தியர்கள்**  (''Indians in Sweden'') இந்திய வம்சாவளியைச் சேர்ந்த குடிமக்களையும்  சுவீடனில் வசிப்பவர்களையும் குறிக்கிறது. 

## மக்கள்தொகையியல்
2001 ஆம் ஆண்டு முதல் 2010 ஆம் ஆண்டு வரையிலான காலகட்டத்தில், மொத்தம் 7,870 இந்திய மாணவர்கள் சுவீடனில் மேற்படிப்புக்காக வந்தனர்.  சுவீடன் நாட்டு 2016 ஆம் ஆண்டு புள்ளிவிவர  நிலவரப்படி, சுவீடனில் மொத்தம் 25,719 இந்தியாவில் பிறந்த புலம்பெயர்ந்தோர் வாழ்ந்தனர்.  இந்திய வம்சாவளியைச் சேர்ந்த இவர்களில் பெரும்பாலானவர்கள் பஞ்சாபியர்கள், வங்காளிகள் மற்றும் தென்னிந்தியர்கள் . சில இந்தியர்கள் 1984 ஆம் ஆண்டுக்குப் பிறகு அரசியல் தஞ்சம் கோரி வந்தவர்களாவர்.  1970 ஆம் ஆண்டுகளில் உகாண்டாவிலிருந்து சில இந்தியர்கள் சுவீடனுக்கு வந்துள்ளனர். 

சுவீடனின் பன்னாட்டு தத்தெடுப்புகளுக்கு உரிய மிகவும் பொதுவான நாடுகளில் இந்தியாவும் உள்ளது. 2016 ஆம் ஆண்டு நிலவரப்படி, இந்தியாவில் பிறந்த  0-21 வயதிலுள்ள  1,017 குழந்தைகள் சுவீடனில்  தத்தெடுக்கப்பட்டுள்ளனர். 

தொழிலாளர் பொருளாதார நிறுவனத்தின்  2014 ஆம் ஆண்டு நிலவரத்தின்படி, சுவீடனில் வசிக்கும் இந்தியாவில் பிறந்த புலம்பெயர்ந்தோர் தொழிலாளர் பங்கேற்பு விகிதம் தோராயமாக 54% ஆக இருந்தது. அவர்களின் வேலைவாய்ப்பு மக்கள் தொகை விகிதம் சுமார் 49% ஆகவும்  வேலையின்மை விகிதம் சுமார் 6% ஆகவும் அப்போது இருந்தது.  

புள்ளிவிவரப்படி, சுவீடனில் உள்ள இந்திய வம்சாவளியைச் சேர்ந்த மக்களில் சுமார் 50% பேர் இசுடாக்கோம் மாகாணத்தில் வாழ்கின்றனர், அவர்களில் பெரும்பாலோர் தகவல் தொழில்நுட்பப் பொறியாளர்களாகப் பணிபுரிகின்றனர்.  இசுகேன் மாகாணத்தில், 2020 ஆம் ஆண்டில் டென்மார்க்கு நாட்டு இனக் குழுவினரான தேன்சு இனத்துடன் சேர்ந்து குடியேறியவர்களின் மிகப்பெரிய குழுக்களில் இந்தியர்களும் அடங்குவர். இசுகேன் மாகாணத்திலுள்ள  எல்சிங்போர்க்கு, உலுந்து மற்றும் மால்மோ ஆகிய மூன்று முக்கிய நகரங்களில், வாழும் புலம்பெயர்ந்த மக்களில் முறையே முதல், இரண்டாவது மற்றும் ஐந்தாவது இடத்தை இந்திய புலம்பெயர்ந்தோர் பெற்றுள்ளனர். 

## மேற்கோள்கள்

## புற இணைப்புகள்

* வெளிநாட்டு இந்திய விவகார அமைச்சகம்: ஸ்வீடன்
* இந்திய தூதரகம், ஸ்வீடன்
* ஸ்வீடனில் உள்ள இந்தியர்கள்
* ஸ்வீடனில் இந்தியா
* ஸ்வீடனில் உள்ள இந்திய சங்கம்
* ஸ்வீடனில் உள்ள இந்து கோவில்
* இந்திய எக்ஸ்பாட் தளம்
* இந்திய மாணவர் அமைப்பு
பகுப்பு:உலக நாடுகளில் இந்தியர்கள்
பாடாங் தெராப் மக்களவைத் தொகுதி

**பாடாங் தெராப் மக்களவைத் தொகுதி** (மலாய்: *Kawasan Persekutuan Padang Terap*; ஆங்கிலம்: *Padang Terap Federal Constituency*; சீனம்: 巴东特拉普联邦选区) என்பது மலேசியா, கெடா மாநிலத்தில், பாடாங் தெராப் மாவட்டத்தில் (*Padang Terap District*); அமைந்துள்ள ஒரு மக்களவைத் தொகுதி (**P007**) ஆகும்.

பாடாங் தெராப் தொகுதி 1974-ஆம் ஆண்டில் உருவாக்கப்பட்டது. முதல் தேர்தல் 1974-ஆம் ஆண்டில் நடைபெற்றது. அத்துடன் அதே 1974-ஆம் ஆண்டில் இருந்து பாடாங் தெராப் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது.

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), மெர்போக் தொகுதி 31 தேர்தல் வட்டாரங்களாக (*Polling Districts*) பிரிக்கப்பட்டது.

## பொது
### பாடாங் தெராப் மாவட்டம்

பாடாங் தெராப் மாவட்டம் (*Padang Terap District*) கெடா மாநிலத்தின் மூன்றாவது பெரிய மாவட்டம். இந்த மாவட்டத்தின் வடக்குப் பகுதியில் தாய்லாந்து நாடு எல்லையாக உள்ளது. மேற்குப் பகுதியில் சிக் மாவட்டம் (*Sik District*) மற்றும் பெண்டாங் மாவட்டம் (*Pendang District*) ஆகிய மாவட்டங்கள் எல்லைகளாக உள்ளன.

இந்த மாவட்டத்தின் நிர்வாக மையம் கோலா நெராங் (*Kuala Nerang*); நாகா (*Naka*) மற்றும் பெடு (*Pedu*) ஆகியவை முக்கிய நகரங்கள்.

## நிர்வாகப் பிரிவுகள்
பாடாங் தெராப் மாவட்டம் 11 முக்கிம்களாகப் பிரிக்கப்பட்டுள்ளது. அவையாவன:

* பத்தாங் துங்காங் கானான் (*Batang Tunggang Kanan*) 
* பத்தாங் துங்காங் கீரி (*Batang Tunggang Kiri*) 
* பெலிம்பிங் கானான் (*Belimbing Kanan*) 
* கூரோங் ஈத்தாம் (*Kurong Hitam*) 
* பாடாங் தெமாக் (*Padang Temak*) 
* பாடாங் தெராப் கானான் (*Padang Terap Kanan*) 
* பாடாங் தெராப் கீரி (*Padang Terap Kiri*) 
* பெடு (*Pedu*) 
* தெக்காய் (*Tekai*) 
* தோலாக் (*Tolak*)

## பாடாங் தெராப் மக்களவைத் தொகுதி

## தேர்தல் முடிவுகள்

### பொதுத் தேர்தல் 2022 வேட்பாளர் விவரங்கள்

## சட்டமன்ற உறுப்பினர்கள் (2022)

## மேற்கோள்கள்

## மேலும் காண்க
* பாடாங் தெராப் மாவட்டம் 
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

பகுப்பு:கெடா நாடாளுமன்றத் தொகுதிகள்
தியோகாலி கால்வாய்

**தியோகாலி கால்வாய்** (*Deokali Canal*) இந்தியாவின் உத்தரபிரதேச மாநிலம் காசீப்பூர் மாவட்டத்தில் அமைந்துள்ள மிகப்பெரிய கால்வாய்களில் ஒன்றாகும். கால்வாய் கிட்டத்தட்ட 90 கி.மீ. (56 மைல்) நீளமும், சராசரியாக 40 மீ (132 அடி) அகலமும் கொண்டதாகும். 1978 ஆம் ஆண்டில் கால்வாய் அமைக்க 2.9 கோடி ரூபாய் செலவானது. மாவட்டத்தில் 800 சதுர கிலோமீட்டர் பரப்பளவிற்கு இக்கால்வாய் நீர்ப்பாசன வச்தியை அளிக்கிறது.

## மேற்கோள்கள்

பகுப்பு:ஆந்திரப் பிரதேசத்திலுள்ள கால்வாய்கள்
பிரதிவ சுந்தரி தேவி

**பிரதிவ சுந்தரி தேவி நாராயண்** (*Prativa Sundari  Devi Narayan*)  இந்தியப் பிரிவினைக்கு முன்னர் பிரித்தானிய இந்தியாவின் ஆட்சியில் சுதேச சமத்தானமாக விளங்கிய கூச் பெகர் சமத்தானத்தின் இந்திய இளவரசி ஆவார்.  மாண்டர் இளவரசி என்ற பெயராலும் இவர் அழைக்கப்பட்டார். 1891 ஆம் ஆண்டு நவம்பர் 22 ஆம் தேதி கல்கத்தாவில் உள்ள லில்லி இல்லத்தில்  கூச் பெகரின் மகாராசா சர் நிருபேந்திர நாராயண் பூப் பகதூரின் இரண்டாவது மகளாகப் பிறந்தார். மன்னராட்சிப் பகுதியின் மகாராணியான சுனிதி தேவி இவரின் தாயார் ஆவார். 1912 ஆம் ஆண்டு பிப்ரவரி மாதம் 21 ஆம் நாளன்று  கல்கத்தாவிலுள்ள உட்லண்ட்சில்   நடிகர், திரைப்பட இயக்குநர் மற்றும் எழுத்தாளருமான  மைல்சு மாண்டரை இவர் திருமணம் செய்து கொண்டார். 1922 ஆம் ஆண்டு மே மாதம் 24 ஆம் தேதியன்று இவர்களுக்கு விவாகரத்து வழங்கப்பட்டது. 23 ஜூலை 1923 ஆம் ஆண்டு சூலை மாதம் 23 ஆம் தேதியன்று கல்கத்தாவில் இளவரசி இறந்தார் 

## மேலும் பார்க்கவும்
* சுனிதி தேவி

## மேற்கோள்கள்

பகுப்பு:1891 பிறப்புகள்
பகுப்பு:1923 இறப்புகள்
பகுப்பு:இந்திய அரச குடும்பப் பெண்கள்
ஜெராய் மக்களவைத் தொகுதி

**ஜெராய் மக்களவைத் தொகுதி** (மலாய்: *Kawasan Persekutuan Jerai*; ஆங்கிலம்: *Jerai Federal Constituency*; சீனம்: 日赖联邦选区) என்பது மலேசியா, கெடா மாநிலத்தில், யான் மாவட்டம் (*Yan District*); கோலா மூடா மாவட்டம் (*Kuala Muda District*) ஆகிய மாவட்டங்களில் அமைந்துள்ள ஒரு மக்களவைத் தொகுதி (**P011**) ஆகும்.

ஜெராய் தொகுதி 1958-ஆம் ஆண்டில் உருவாக்கப்பட்டது. முதல் தேர்தல் 1958-ஆம் ஆண்டில் நடைபெற்றது. 1995-ஆம் ஆண்டில் இந்தத் தொகுதி நீக்கப்பட்டது. 2003-ஆம் ஆண்டில் மறுசீரமைப்பு செய்யப்பட்டு மீண்டும் அதே பெயரில் புதிய ஒரு தொகுதியாக உருவாக்கப்பட்டது.

2003-ஆம் ஆண்டில் இருந்து ஜெராய் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது. 1969 - 1971-ஆம் ஆண்டுகளில் மலேசிய நாடாளுமன்றம் கலைக்கப்பட்டதால் நாடாளுமன்றக் கூட்டத் தொடர்கள் நடைபெறவில்லை.

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), ஜெராய் தொகுதி 53 தேர்தல் வட்டாரங்களாக (*Polling Districts*) பிரிக்கப்பட்டது.

## பொது
### யான் மாவட்டம்

யான் மாவட்டத்தின் (*Yan District*) வடக்கே கோத்தா ஸ்டார் மாவட்டம் Kota Setar District, வடகிழக்கில் பெண்டாங் மாவட்டம் Pendang District மற்றும் தெற்கே கோலா மூடா மாவட்டம் Kuala Muda District ஆகிய மாவட்டங்கள் எல்லைகளாக உள்ளன.

யான் மாவட்டம் மலாக்கா நீரிணையின் கடற்கரைப் பகுதியில் உள்ளது. இது கெடாவின் மிகச் சிறிய மாவட்டம் ஆகும். "யான் பெசார்" என்பது யான் மாவட்டத்தின் நிர்வாக நகரமாகும்.

### கோலா மூடா மாவட்டம்

இந்த மாவட்டம் கெடா, பினாங்கு மாநிலங்களின் எல்லைக்கு அருகாமையில் உள்ளது. தீக்காம் பத்து, பாடாங் தெம்புசு, சுங்கை லாலாங், பீடோங், புக்கிட் செலம்பாவ், சீடாம், குரூண், செமெலிங், மெர்போக், கோத்தா கோலா மூடா, தஞ்சோங் டாவாய் ஆகியவை கோலா மூடா மாவட்டத்தில் உள்ள முக்கிய நகரங்கள் ஆகும்.

கோலா மூடா மாவட்டம், கெடா மாநிலத்தில் அதிக மக்கள் தொகை கொண்ட இரண்டாவது மாவட்டம் ஆகும். மலேசியாவில் புரதான நாகரிகங்கள் தோன்றிய இடமாகவும் இந்த இடம் கருதப் படுகிறது.

2004-ஆம் ஆண்டு நிகழ்ந்த சுனாமி பேரலைகளின் தாக்குதல்களினால் கோலா மூடா மாவட்டத்தின் கடற்கரைப் பகுதிகள் பெரிதும் பாதிக்கப் பட்டன.

## ஜெராய் நாடாளுமன்றத் தொகுதி

## தேர்தல் முடிவுகள்
Source: [Results of contested election and statements of the poll after the official addition of votes Parliamentary Constituencies for the State of Kedah](https://lom.agc.gov.my/ilims/upload/portal/akta/outputp/1753260/PUB%20606%20(2022).pdf)

### பொதுத் தேர்தல் 2022 வேட்பாளர் விவரங்கள்

## சட்டமன்ற உறுப்பினர்கள் (2022)

## மேற்கோள்கள்

## மேலும் காண்க
* யான் மாவட்டம் 
* கோலா மூடா மாவட்டம் 
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

பகுப்பு:கெடா நாடாளுமன்றத் தொகுதிகள்
கல்திருப்பி உள்ளான்

**கல்திருப்பி உள்ளான்** (*Turnstone*) என்பது இரண்டு பறவை சிற்றினங்களைக் கொண்ட பேரினமாகும். இவை இசுகோலோபாசிடே குடும்பத்தில் ***அரேனரியா*** பேரினமாக வகைப்படுத்தப்பட்டுள்ளது. இவை கேலிட்ரிட் உள்ளான்களுடன் நெருங்கிய தொடர்புடையன. மேலும் கலிட்ரினி இனக்குழு உறுப்பினர்களாகவும் கருதப்படலாம்.

## விளக்கம்
1760ஆம் ஆண்டில் பிரான்சு விலங்கியல் நிபுணர் மாதுரின் ஜாக் பிரிசன் என்பவரால் *அரேனரியா* பேரினமானது செங்கால் கல்திருப்பி உள்ளான் (*அரேனரியா இன்டர்பிரெசு*) மாதிரி இனத்துடன் அறிமுகப்படுத்தப்பட்டது.  *அரேனாரியா* என்ற பேரினத்தின் பெயர் இலத்தீன் சொல்லான *அரேனேரியசு*, "மணலில் வசிக்கும்", *அரினா* "மணல்" என்பதிலிருந்து வந்தது.

*அரேனரியா* பேரினத்தில் இரண்டு சிற்றினங்கள் உள்ளன: செங்கால் கல்திருப்பி உள்ளான் (*அரேனரியா இன்டர்பிரெசு*) மற்றும் கருப்பு கல்திருப்பி உள்ளான் ( *அரேனரியா மெலனோசெபலா*). இரண்டு சிற்றினங்களும் அலைந்து திரிபவை. இவற்றின் நீளம் பொதுவாக 20 முதல் 25 வரை செ.மீ. வரை இருக்கும். இறக்கை நீட்டம் 50 முதல் 60 செ.மீ. வரை இருக்கும். உடல் எடையானது 110 முதல் 130 கிராம் வரையும், குட்டையான, சற்று மேல்நோக்கி, குடைமிளகாய் வடிவ அலகுகளுடன் கூடியதாக இருக்கும். இவற்றின் பின்புறம், இறக்கைகள் மற்றும் வால் ஆகியவற்றில் வெள்ளை நிற திட்டுகள் உள்ளன. இவை ஆர்க்டிக் பகுதியில் இனப்பெருக்கம் செய்து வலசை செல்லக்கூடியன. இவற்றின் வலுவான கழுத்து மற்றும் சக்திவாய்ந்த, தலைகீழான அலகு இவற்றின் உணவு நுட்பத்திற்கு ஏற்றதாக அமைந்துள்ளது. பெயர் குறிப்பிடுவது போல, இந்த சிற்றினங்கள் முதுகெலும்பில்லாத இரையைத் தேடி கற்கள், கடற்பாசி மற்றும் ஒத்த பொருட்களைக் கவிழ்த்துவிடும் தன்மையுடையன. இவை கடற்கரையோரமாகக் காணப்படுபவை. மணலை விடக் கற்கள் நிறைந்த கடற்கரைகளை விரும்புகின்றன. பெரும்பாலும் ஊதா நிற உள்ளான்களுடன் போன்ற பிற வகை கரைப் பறவைகளுடன் கடற்கரை வாழிடத்தை பகிர்ந்து கொள்கின்றன.

## சிற்றினங்கள்
இப்பேரினத்தின் கீழ் இரண்டு சிற்றினங்கள் உள்ளன. அவை:

## மேற்கோள்கள்

## வெளி இணைப்புகள்
* செங்கால் கல்திருப்பி உள்ளான் - கார்னெல் லேப் ஆஃப் ஆர்னிதாலஜி
* Ruddy turnstone ''Arenaria interpres'' – USGS Patuxent Bird Identification InfoCenter
* கல்திருப்பு உள்ளான் உணவு மற்றும் குளித்தல்

பகுப்பு:உள்ளான்கள்
பகுப்பு:பறவைப் பேரினங்கள்
இந்திய மகளிர் துணைப் படை

**இந்திய மகளிர் துணைப் படை** (*Women's Auxiliary Corps (India)*) 1942 ஆம் ஆண்டு மார்ச்சு மாதத்தில் உருவாக்கப்பட்டது. பர்மா மகளிர் துணைப் படையிலிருந்து தனியாக இப்படை உருவாக்கப்பட்டது. இந்திய மகளிர் துணைப் படை இரண்டாம் உலகப் போரின் முடிவில் 11,500 பெண்களை வேலைக்கு அமர்த்தியது.

பீகாரைச் சேர்ந்த தலைமை இரண்டாம் நிலை அதிகாரியான மொய்னா இமாம்  இந்திய மகளிர் துணைப் படையில் இணைந்த முதல் இந்தியப் பெண்களில் இவரும் ஒருவர் ஆவார். இவ்வமைப்பின் விளம்பரப் படங்களுக்கான அச்சிடப்பட்ட பெரிய உருவப் படத்தில் மொய்னா இமாம் இடம் பெற்றார்.
## படக்காட்சியகம்

Field Marshal Auchinleck inspects Women's Auxiliary Corps (India) 1947.jpg|பீல்டு மார்சல் எனப்படும் ஐந்து நட்சத்திரப் பொது அலுவலர் கிளாட் ஆச்சின்லெக்கு ஆய்வு
Field Marshall Auchinleck inspects Women's Auxiliary Corps (India) 1946-1947.jpg|பீல்டு மார்சல் எனப்படும் ஐந்து நட்சத்திரப் பொது அலுவலர் கிளாட் ஆச்சின்லெக்கு ஆய்வு
File:The Women Auxiliary Corps (India) - 01.jpg|இந்திய மகளிர் துணைப் படை
File:The Women Auxiliary Corps (India) - 02.jpg| இந்திய மகளிர் துணைப் படை பயிற்சி
File:Training to become officers of the Indian Women's Auxiliary Corps.jpg|தக்சாய் நகரத்தில் இந்திய மகளிர் துணைப் படை
File:Private Begum Pasha Shah of the WAC (1) on duty in the Orderly Room of an RAF station in India, August 1943.jpg|தனியர் பேகம் பாசா சா


## மேற்கோள்கள்

பகுப்பு:இந்தியப் பெண்கள்
கிட்டூர் - கர்நாடகம்

நவம்பர், 2021ல் முதலமைச்சர் பசவராஜ் பொம்மை தலைமையிலான கர்நாடகா அமைச்சரவை மும்பை-கர்நாடகா பிரதேசத்தை **கிட்டூர்-கர்நாடகா** எனப்பெயர் மாற்றியது. கிட்டூர் இராணி சென்னம்மா பெயரால் இப்பிரதேசம் ஆளப்பட்டது. பிரித்தானிய இந்தியாவின் ஆட்சியின் போது கிட்டூர் பகுதி பம்பாய் மாகாணத்தின் பகுதியாக இருந்தது. கருநாடகம்-மகாராட்டிரம் எல்லையை ஒட்டியுள்ள கீழ்கண்ட 7 மாவட்டங்கள் கிட்டூர்-கர்நாடகாப் பிரதேசத்தில் உள்ளது. அவைகள்:
# வடகன்னட மாவட்டம் 
#  பெல்காம் மாவட்டம்
# தார்வாட் மாவட்டம்
# பீசப்பூர் மாவட்டம்
# பாகல்கோட் மாவட்டம்
# கதக் மாவட்டம்
# ஆவேரி மாவட்டம்
## இதனையும் காண்க
* கல்யாண் - கர்நாடகம்

## மேற்கோள்கள்

பகுப்பு:கர்நாடக மண்டலங்கள்
திருவண்ணாமலை யோகி ராம்சுரத்குமார் ஆசிரமம்

**யோகி ராம்சுரத்குமார் ஆசிரமம் ** திருவண்ணாமலையில் அமைந்துள்ளது யோகி ராம்சுரத்குமார் ஆசிரமம் ஆகும். இவ்விடம் திருவண்ணாமலையில் ரமணர் ஆசிரமம் அருகே  செங்கம் சாலை எனுமிடத்தில் அமைந்துள்ளது. இந்த ஆசிரமத்தின் பிரதான மண்டபம் 1994 பிப்ரவரி 26 இல் சுவாமி சச்சிதானந்த மகராஜ் என்பவரால் திறக்கப்பட்டுள்ளது.

## சமாதி கோயில்
யோகி ராம்சுரத்குமார் 20 பிப்ரவரி 2001 இல் இறந்தார். இந்த ஆசிரமத்தில் அவரது ஜீவ சமாதி கோயில் அமைந்துள்ளது. சமாதிமேல் சிவலிங்க திருமேனி வைக்கப்பட்டுள்ளது. லிங்கத்தினை பார்த்தவாறு நந்தி சிலை வடிவமைக்கப்பட்டுள்ளது.

## சிலைகள்

ஆசிரமத்தின் பிரதான‌மண்டபத்தில் 'கலாசாகரம் ராஜகோபால்' என்பவரால் வடிவமைக்கப்பட்ட யோகி ராம்சுரத்குமார் நின்ற வடிவில் உள்ள சிலை உள்ளது. இச்சிலையை யோகி ராம்சுரத் குமார் 1996 இல் பிரதிஷ்டை செய்துள்ளார்.

குடிலில் யோகி ராம்சுரத்குமார் அமர்ந்து ஆசி வழங்கும் வடிவில் மெலுகு பைபர் சிலை அமைக்கப்பட்டுள்ளது.

## வாகனம் மற்றும் பொருட்கள்
யோகி ராம்சுரத்குமார் இறுதியாக பயன்படுத்திய மகிழுந்து வாகனமும், அவரது மருத்துவ உடைகள், உபகரணங்கள், இறக்கும் போது படுத்திருந்த கட்டில் போன்றவை பக்தர்களின் பார்வைக்கு வைக்கப்பட்டுள்ளன. இந்த இடம் ஸித்தி ஸ்தலம் என அழைக்கப்படுகிறது.

ஆசிரமத்தின் நுழைவுவாயிலுக்கு பிறகு கங்கா, யமுனா, சரஸ்வதி, யோகிராம் போன்ற பெயர்களில் பக்தர்கள் தங்கும் விடுதிகள் உள்ளன.

## யோகி பள்ளி
ஆசிரமத்திற்குள் யோகி ராம்சுரத்குமார் வித்யாலயா பள்ளி உள்ளது. இங்கு ஐந்தாம் வகுப்பு வரை மாணவர்களுக்கு கல்வி கற்பிக்கப்படுகிறது.

## இலவச மருத்துவ முகாம்
ஒவ்வொரு மாதமும் இரண்டாவது ஞாயிறு அன்று இலவச மருத்துவ முகாம் ஆசிரமத்தில் நடத்தப்படுகிறது. இந்த சேவையை 1999 இல் யோகி ராம்சுரத்குமார் தொடங்கி வைத்தார்.

## ஆசிரமத்திற்குள் உள்ளவை
* மிதியடிகள் பாதுகாப்பகம்
* நூல்கள் மற்றும் காணொளி தட்டுகள் விற்பனையகம்
* அலுவலகம்
* கீர்த்தி ஸ்தம்பம்
* தியாயனக்குடில்
* நூலகம்
* கோசாலை
* அன்னதானக் கூடம்
* மா தேவகி வேத பாடசாலை
*

## கிரிவலப் பாதை
ஆசிரமத்தினை சுற்றிவர பாதை அமைக்கப்பட்டுள்ளது. இதனை கிரிவலப்பாதை என்கின்றனர். திருவண்ணாமலை மலையை சுற்றி வர இயலாதவர்கள் இந்த ஆசிரம பாதையை சுற்றி வந்தால் கிரிவலம் சென்ற பலன் கிடைக்கும் என பக்தர்கள் நம்புகின்றனர்.

## ஆதாரங்கள்

பகுப்பு:சித்தர்களின் ஜீவ சமாதிகள்
குபாங் பாசு மக்களவைத் தொகுதி

**குபாங் பாசு மக்களவைத் தொகுதி** (மலாய்: *Kawasan Persekutuan Kubang Pasu*; ஆங்கிலம்: *Kubang Pasu Federal Constituency*; சீனம்: 巴东特拉普联邦选区) என்பது மலேசியா, கெடா மாநிலத்தில், குபாங் பாசு மாவட்டத்தில் (*Kubang Pasu District*); அமைந்துள்ள ஒரு மக்களவைத் தொகுதி (**P006**) ஆகும்.

குபாங் பாசு தொகுதி 1974-ஆம் ஆண்டில் உருவாக்கப்பட்டது. முதல் தேர்தல் 1974-ஆம் ஆண்டில் நடைபெற்றது. அத்துடன் அதே 1974-ஆம் ஆண்டில் இருந்து குபாங் பாசு தொகுதி, மலேசிய நாடாளுமன்றத்தில் பிரதிநிதிக்கப் படுகிறது.

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), குபாங் பாசு தொகுதி 31 தேர்தல் வட்டாரங்களாக (*Polling Districts*) பிரிக்கப்பட்டது.

## பொது
### குபாங் பாசு மாவட்டம்

மலேசியா-தாய்லாந்து எல்லை *(Malaysia–Thailand border)* நகரமான புக்கிட் காயூ ஈத்தாம் (*Bukit Kayu Hitam*) இந்த குபாங் பாசு மாவட்டத்தில் தான் உள்ளது. அத்துடன் சாங்லூன் (*Changlun*) கல்வி வளாகம்; மற்றும் மாவட்டத்தின் மிகப்பெரிய நகரமான ஜித்ரா (*Jitra*) நகரமும் இங்குதான் உள்ளன.

குபாங் பாசு மாவட்டத்தின் வடக்கில் பெர்லிஸ் மாநிலம், மற்றும் தாய்லாந்து; கிழக்கில் பாடாங் தெராப் மாவட்டம்; தெற்கில் கோத்தா ஸ்டார் மாவட்டம், பொக்கோக் சேனா மாவட்டம்; மேற்கில் மலாக்கா நீரிணை ஆகியவை எல்லைகளாக உள்ளன.

### நிர்வாகப் பிரிவுகள்

குபாங் பாசு மாவட்டம் 21 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (*Mukim*) என அழைக்கப் படுகின்றது.

## குபாங் பாசு மக்களவைத் தொகுதி

## தேர்தல் முடிவுகள்

### பொதுத் தேர்தல் 2022 வேட்பாளர் விவரங்கள்

## கெடா மாநில சட்டமன்ற தொகுதிகள்

## சட்டமன்ற உறுப்பினர்கள் (2022)

## மேற்கோள்கள்

## மேலும் காண்க
* குபாங் பாசு மாவட்டம் 
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

‎பகுப்பு:கெடா நாடாளுமன்றத் தொகுதிகள்
பேவோ

thumb| வெள்ளை மயில்
***பேவோ*** (*Pavo*) என்பது பெசன்ட் குடும்பத்தில் உள்ள இரண்டு சிற்றினங்களைக் கொண்ட ஒரு பேரினமாகும். காங்கோ மயில்களுடன் இரண்டு சிற்றினங்களும் சேர்ந்து மயில் என்று அழைக்கப்படுகின்றன.

## வகைப்பாட்டியல்
*பேவோ* வான்கோழிக்கான ஸ்பானிஷ் மொழியும் கூட. *பேவோ* பேரினமானது 1758ஆம் ஆண்டில் சுவீடன் இயற்கை ஆர்வலர் கரோலஸ் லின்னேயசால் *சிஸ்டமா நேச்சுரேயின்* பத்தாவது பதிப்பில் அறிமுகப்படுத்தப்பட்டது. பேரினப் பெயர் மயிலின் இலத்தீன் சொல்லாகும். இதன் மாதிரி இனம் இந்திய மயில் (*பேவோ கிரிசுடேடசு*) ஆகும்.

## சிற்றினங்கள்
இந்தப் பேரினத்தில் இரண்டு சிற்றினங்கள் உள்ளன.

## புதைபடிவ பதிவு

* *பேவோ* *ப்ராவார்டி* (பிராவார்டின் மயில்) (ஆரம்பக்காலம் – பிந்தைய பிளியோசீன்) – *காலசு மோல்டோவிகசு*, சில சமயங்களில் *மோல்டாவிகசு என்று* தவறாக எழுதுவது இணைச்சொல்லாக இருக்கலாம்
* *காலசு அசுகுலாபி*, ஒரு பிந்தைய மியோசீன் - ஆரம்பக்கால பிளியோசீன் " காட்டுக்கோழி" கிரேக்க, மயில்களாகவும் இருந்திருக்கலாம்

பிளியோசீனில் பால்கன் குடாவில் உள்ள, பிராவர்டின் மயில் பிடர்மிகன்களுடன் (*லாகோபசு* சிற்றினம்), பால்கன் தீபகற்பத்திலும் தென்கிழக்கு ஐரோப்பாவிலும் பிலியோசீனின் இறுதி வரை பரவலாக வாழ்ந்தன.

## மேற்கோள்கள்

## வெளி இணைப்புகள்

* வெள்ளை மயில்கள் தகவல்

பகுப்பு:பறவைப் பேரினங்கள்